O‘zbekiston olimpiya jamoasi Osiyo Kubogi U-23 saralash bahslarini yirik g‘alaba bilan boshladi. «E» guruhi doirasida Toshkentdagi «Jar» stadionida o‘tkazilgan 1-tur o‘yinida Temur Kapadze shogirdlari Afg‘onistonga qarshi saf tortib, raqibni 8:1 hisobida tor-mor etishdi. Jasur Jaloliddinov dublga erishgan bo‘lsa, zaxiradan maydonga tushgan Husayn Norchayev het-trik qayd etdi. Alibek Davronov, Alisher Odilov va Muhammadqodir Hamraliyev ham o‘z hisoblariga gol yozdirib qo‘yishdi. O‘zbekiston U-23 milliy jamoasi 2-turni 9 sentabr kuni Erondan 0:3 hisobida mag‘lub bo‘lgan Honkongga qarshi o‘tkazadi. Tribuna.uz muxbiri Hasan Yusupov 9 bor to‘p kiritilgan o‘yindan fotojamlanma tayyorladi.